Žuvintės šaltinis

miniatiūra|250px|right|Šaltinį šalikelėje saugo tvorelė

Sugedos šaltinis (Žuvintės versmė) – valstybinis gamtos paveldo objektas, esantis Ukmergės rajone, Pabaisko seniūnijoje, Sukinių kaime, kairiajame Šventosios krante. 1985 m. paskelbtas respublikinės reikšmės hidrologiniu gamtos paminklu.

Versmė liejasi šalia Žuvintės ir Sugedos upelio (Žuvintės dešiniojo intako) santakos, apie 150 m nuo Šventosios. Priklauso Ukmergės miškų urėdijos Pašilės girininkijos (528 kv., 25 skl.) teritorijai. Už 150 m į pietryčius yra sodyba, kiek tolėliau miške – kaimo sentikių kapinės, Sukinių piliakalnis. 

Šaltinio skersmuo apie 1 m. Jame „verda“ skaidrus, malonaus skonio, bet geležingas vanduo. Šaltinis įdomus tuo, kad yra „bedugnis“ – po 30 cm vandens sluoksniu susidariusi vandens ir smėlio emulsija, kurios gylis vietomis siekia daugiau kaip 5 m.http://www.krateris.eu/salia-kraterio/saltiniai/zuvintes/ 

Natūralioje Sukinių pievoje, esančioje prie pat Žuvintės šaltinio, ties upės išsišakojimu, gyvena kai kurių saugomų rūšių drugeliai – stepiniai perlinukai bei juodieji apolonai, auga saugomi augalai – šalmuotosios gegužraibės bei raudonosios gegūnės.http://www.vilnijosvartai.lt/locations/listing/?id=269

 Duomenys 

 Šaltinio skersmuo: apie 1 m
 Gylis: apie 5 m
 Vandens debitas: 26 m³ per parą 
 Mineralizacija: 366 mg/l

 Šaltiniai 

 Nuorodos 

 Saugomų teritorijų valstybės kadastras  
 Ukmergės rajono gamtos kūriniai 
 Ukmergės krašto gamta

Kategorija:Lietuvos šaltiniai
Kategorija:Ukmergės rajono paveldas